Di tmedyazt yettwacnan, ad d-naf aṭas n yisental iɣef i d-mmeslayen. Xas akken llan isental i d-yetuɣalen yal tikelt, lamenɛa ttuɣalen-d s wudem d uɣanib yemgaraden seg unaẓur ɣer wayeḍ. Dɣa deg temsalt yerzan asentel yenna-d mass M.A.Salḥi : «asentel yemmal-d tikti am : tayri, inig, ttar, tamettant…atg iɣef i d-yiwi uḍris. Ytettban-d usentel n uḍris ama deg uzeṭṭa n wawalen (awalen mqaraben deg unamek) ama deg uzeṭṭa anamkan (tifyar d tugniwin n uɣanib mqaraben deg unamek). »25